6 pe wei tùpo Jesus uya Peter molopai echiyakonnon James molopai John tawonnan yalàppù taꞌlà,
molopai tok utàppù kawon wùk pona tewincha.
Tok uya yene tùse,
Jesus wemyakanmappù.
Itenpata wenappù màlà akkwa pe wei kasa.
Molopai ipon wenappù aimuꞌne akkwa pe.
Màlàyau Peter uya Jesus pàk,
“Uyepulu,
wakù pe nen talà weꞌnàꞌnokon man.
Iꞌche ewechi yau,
talà àsolùwau tapùi koneka uya,
tewin àwùk pe,
tewin Moses yùwùk pe,
molopai tewin Elijah yùwùk pe tukaik,”
Iichelupa lùppù tùse akkwa katupluk uyàpùppù màlà tok yepoi molopai mayin uya katupluk yapai,
“Pùsàlà mùkkàlà uꞌnùn kulu Umu,
uyauchinpanài.
Yetatàk kon!”
teppù.
Mayin yetasak tùuyaꞌnokon yau,
Jesus nenupa ton wettalipasak kulu wechippù màlà.
Jesus uyàpùppù tok piyak molopai tok yappàtùppù ya.
“Eꞌwuluukatàk kon.
Kettalipatàu!”
teppù ya.
Màlàpàk tok uya tenu kon tùlùppù,
molopai ànùꞌlà yeneppù tok uya pen molo tùse Jesus neken.
Wùk poi tùwuttà kon yau Jesus uya tok pàk,
“Ànùꞌlà pàk sàlà menpàssatàiꞌnùk kùsekamatàu Kàyik Mumu wuluuka weliꞌnàtok yapai ponalà,”
teppù.
Màlàyau inenupa ton uya,
“Yàꞌlà pe ken uchi iwechi pàk màlà Law pàk enupannan uya Elijah uyàpù màlà wapiya te?”
tukaik yekamappoppù.
Tùse tekamayaik àpàkùꞌnokon!
Elijah uyàkkapùppù man molopai kappon yamùk uya ittu pùla iwechippù,
tùse tok uya italumattàppù iꞌche tùwettok kon yawàlà.
Màlà kasa làma Kàyik Mumu talumattà tok uya màlà,”
teppù ya.